ททท.แม่ฮ่องสอน ชวนเที่ยวแม่ฮ่องสอน เมืองรองแห่งความสุข ลองใช้ชีวิตแบบ Slow life
การท่องเที่ยวแห่งประเทศไทย (ททท.) สำนักงานจังหวัดแม่ฮ่องสอน ชวนเที่ยวแม่ฮ่องสอน “เมืองรองแห่งความสุข” พิชิต 4,088 โค้ง ด้วยบรรยากาศที่รายล้อมด้วยธรรมชาติ จึงทำให้จังหวัดแม่ฮ่องสอน เหมาะสำหรับการมาเที่ยวพักผ่อน มารับอากาศที่บริสุทธิ์ มาชมวิถีชีวิตของผู้คน มาลองใช้ชีวิตแบบ Slow life เพราะที่นี่มีแต่ความสงบและความสวยงาม ซึ่งมีสถานที่ท่องเที่ยวมากมายให้มาสัมผัสในทุกอำเภอ อำเภอเมืองแม่ฮ่องสอน (บ้านรักไทย, ปางอุ๋ง, ภูโคลน, สะพานซูตองเป้, วัดพระธาตุดอยกองมุ, วัดจองคำ-จองกลาง, สะพานข้าวก้าวเพื่อสุข,ถ้ำปลา) อำเภอปางมะผ้า (ถ้ำลอด, บ้านจ่าโบ่, ถ้ำแม่ละนา) อำเภอขุนยวม (ดอยแม่อูคอ, น้ำตกแม่สุรินทร์, อ่างเก็บน้ำห้วยสอตือ, อนุสรณ์สถานไทย-ญี่ปุ่น, บ้านเมืองปอน) อำเภอปาย ( สะพานประวัติศาสตร์ปาย, กองแลน, ถนนคนเดินปาย, บ้านสันติชล, หยุนไหล) อำเภอแม่ลาน้อย (บ้านห้วยห้อม, บ้านละอูบ, ถ้ำแก้วโกมล) อำเภอแม่สะเรียง (วัดศรีบุญเรือง, วัดถ้ำพระโบราณ, วัดพระธาตุจอมมอญ) อำเภอสบเมย (ดอยพุ่ยโค, กลอเซโล, แม่น้ำสองสี)สำหรับการมาท่องเที่ยวนั้น สามารถเดินทางมาท่องเที่ยวได้ในทุกฤดูกาล โดยแต่ละฤดูกาลท่องเที่ยวนั้นจะแตกต่างกัน หากมีโอกาสมาสัมผัสบรรยากาศในช่วง “ปลายฝนต้นหนาว” นี้ บอกเลยว่าจะหลงรักแม่ฮ่องสอน เมืองแห่งขุนเขา